Vantaalla kotikäyntejä tekevät kaupungin työntekijät harmistuivat kaupungin linjauksesta, jonka mukaan heidän pitää maksaa itse työaikana saamansa parkkisakot. Ongelmia syntyy etenkin silloin, jos kotikäynnit venyvät.

Vantaan kaupungin työntekijät ovat työssään harmillisen ongelman edessä: kotikäyntejä tekevillä kaupungin sosiaali- ja terveystoimen työntekijöillä ei ole sellaista pysäköintilupaa, joka oikeuttaisi pysäköimään auton ilman uhkaa pysäköintivirhemaksusta.